༄༅། །བརྒྱུད་གསུམ་རིག་འཛིན་བསྐང་བ་ཚངས་པའི་
དབྱངས་ཞེས་བྱ་བ་བཞུགས་སོ། །
ཧཱུཾ༔ ནང་གསལ་གཞོན་ནུ་བུམ་སྐུའི་ཞིང་ཁམས་ན༔ ངོ་བོ་རང་བཞིན་ཐུགས་རྗེའི་
བདག་ཉིད་ཅན༔ ཁྱད་ཆོས་དྲུག་ལྡན་དབྱིངས་སུ་སངས་རྒྱས་པ༔ ཆོས་སྐུ་ཀུན་བཟང་
ཡབ་ཡུམ་ཐུགས་དམ་བསྐང༔ ལྷུན་གྲུབ་ངེས་པ་ལྔ་ལྡན་ཞིང་ཁམས་ན༔ མཚན་རྫོགས་
དཔེ་བྱད་ཡོན་ཏན་འབར་བའི་དཔྱིད༔ ཁ་སྦྱོར་བདེ་ཆེན་ཡན་ལག་བདུན་གྱི་དངོས༔
ལོངས་སྐུ་རིགས་ལྔའི་སངས་རྒྱས་ཐུགས་དམ་བསྐང༔ རིགས་བརྒྱ་རིགས་ལྔ་གསང་
ཆེན་རྡོ་རྗེ་འཛིན༔ རྒྱལ་ཀུན་ཐུགས་མཆོག་ཡེ་ཤེས་སྙིང་པོ་ཅན༔ འབུམ་ཕྲག་དྲུག་ཅུའི་
བཀའ་ཡི་བསྡུ་བ་མཛད༔ སྤྲུལ་སྐུ་རྡོ་རྗེ་སེམས་དཔའི་ཐུགས་དམ་བསྐང༔ དགའ་ལྡན་
བརྩེགས་པར་ཚེ་ལོ་དཔག་མེད་དུས༔ རང་སྣང་སྤྲུལ་པའི་སངས་རྒྱས་སྟོང་རྩ་ལ༔ ཐལ་
འགྱུར་རྩ་རྒྱུད་ཆོས་ཀྱི་འཁོར་ལོ་བསྐོར༔ ཁྱེའུ་སྣང་བ་དམ་པའི་ཐུགས་དམ་བསྐང༔ མི་
མཇེད་འཇིག་རྟེན་ཚེ་ལོ་བྱེ་བའི་དུས༔ མཁའ་འགྲོའི་འཁོར་ལ་བསྟན་པ་སྐུ་གསུང་
275

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཐུགས༔ ཡོན་ཏན་ཕྲིན་ལས་རྒྱུད་ཀྱི་ཆོས་འཁོར་བསྐོར༔ སྟོན་པ་འོག་མིན་འཁྲུགས་
པའི་ཐུགས་དམ་བསྐང༔ དྲོད་གཤེར་འདུས་པར་ཚེ་ལོ་འབུམ་པའི་དུས༔ སེམས་དཔའི་
འཁོར་ལ་རྒྱུད་གསུམ་གསང་བ་ཆེ༔ ཟུར་ཕུད་གསུམ་པའི་སྐད་ཀྱིས་ཆོས་འཁོར་བསྐོར༔
སྟོན་པ་འཇམ་དཔལ་འཇིགས་སྐྱོབ་ཐུགས་དམ་བསྐང༔ ཆགས་འབྱུང་མངལ་སྣང་ཚེ་ལོ་
བརྒྱད་ཁྲིའི་དུས༔ གནོད་སྦྱིན་འཁོར་ལ་བསྟན་པ་རྒྱུད་ལྔ་དང༔ ཡན་ལག་རྒྱུད་དྲུག་ཆོས་
སྟོན་གཞོན་ནུ་རོལ༔ རྣམ་པར་རྩེ་བ་སྟོན་པའི་ཐུགས་དམ་བསྐང༔ འཚོ་བྱེད་ལྡུམ་རར་
ཚེ་ལོ་བདུན་ཁྲིའི་དུས༔ རབ་བདུན་འཁོར་ལ་ཕར་ཕྱིན་དྲུག་ལ་སོགས༔ ཞི་བ་བསིལ་
བའི་ཆོས་ཆར་འབེབས་མཛད་པ༔ དྲུག་པ་རྡོ་རྗེ་འཆང་ཆེན་ཐུགས་དམ་བསྐང༔ མེ་རི་
འབར་བར་ཚེ་ལོ་དྲུག་ཁྲིའི་དུས༔ སྤྲིན་གྱི་ཤུགས་འཆང་སེམས་དཔའི་འཁོར་རྣམས་ལ༔
ཕ་མ་བླ་མེད་རྒྱུད་ཀྱི་ཆོས་སྟོན་པ༔ གཞོན་ནུ་དཔའ་བོ་སྟོབས་ལྡན་ཐུགས་དམ་བསྐང༔
རུ་ལུའི་སྒྲ་ལྡན་ཚེ་ལོ་ཁྲི་པའི་དུས༔ སྲིན་པོའི་རིག་འཛིན་བྱེ་བ་ཕྲག་གཅིག་ལ༔ རགས་
པ་འདུལ་བའི་རྒྱུད་བཅུའི་ཆོས་འཁོར་བསྐོར༔ དྲང་སྲོང་ཁྲོས་པའི་རྒྱལ་པོའི་ཐུགས་
དམ་བསྐང༔ བྱ་རྒོད་ཕུང་པོར་ཚེ་ལོ་ལྔ་སྟོང་དུས༔ རྫུ་འཕྲུལ་ལྡན་པའི་ཉན་ཐོས་འཁོར་
རྣམས་ལ༔ དམ་ཆོས་འདུལ་བ་དཔག་ཏུ་མེད་པ་གསུངས༔ དགྲ་བཅོམ་གསེར་འོད་དམ་
པའི་ཐུགས་དམ་བསྐང༔ གཡུ་ཡི་སྨིན་གནས་ཚེ་ལོ་སྟོང་གི་དུས༔ སར་གནས་འཁོར་
ལ་འཕྲ་རྒྱུད་བདུན་ལ་སོགས༔ ཟབ་པ་ཞི་བའི་ཆོས་ཀྱིས་ཚིམ་མཛད་པ༔ བརྩེ་བས་རོལ་
པའི་བློ་གྲོས་ཐུགས་དམ་བསྐང༔ བྱ་རྒོད་ཕུང་པོར་ཚེ་ལོ་ལྔ་བརྒྱའི་དུས༔ ཁམས་གསུམ་
དགྲ་བཅོམ་འཕགས་པའི་འཁོར་རྣམས་ལ༔ མདོ་སྔགས་ཟུང་འཇུག་ཆོས་ཀྱི་འཁོར་ལོ་
བསྐོར༔ སྟོན་པ་འོད་སྲུང་བགྲེས་པོའི་ཐུགས་དམ་བསྐང༔ བྱང་ཆུབ་འབྱུང་བ་ཚེ་ལོ་སུམ་
བརྒྱའི་དུས༔ རིགས་གསུམ་མགོན་པོ་སྤྲུལ་པའི་འཁོར་ཚོགས་ལ༔ ངེས་པ་དོན་གྱི་སྙིང་
པོའི་ཆོས་ཆར་འབེབས༔ སྟོན་པ་མངོན་རྫོགས་རྒྱལ་པོའི་ཐུགས་དམ་བསྐང༔ ཟས་སྦྱིན་
276

འཇམ་དཔལ་རྒྱུད་ལུགས་ཀྱི་ཚོགས་སྒྲུབ་སྐོར།
ར་བར་ཚེ་ལོ་བརྒྱད་པའི་དུས༔ རྣམ་བཞིའི་འཁོར་ལ་བདེན་བཞིའི་ཆོས་འཁོར་བསྐོར༔
འགྲོ་རྣམས་ཡང་དག་ལམ་དུ་དྲངས་མཛད་པ༔
སྟོན་པ་ཤཱཀྱ་ཐུབ་པའི་ཐུགས་དམ་བསྐང༔
༔ བསྐང་ངོ་བསྐལ་པའི་ཐུགས་དམ་བསྐང༔ རིག་འཛིན་བརྡ་བརྒྱུད་ཐུགས་དམ་
བསྐང༔ སྤྲུལ་པ་ཆེན་པོའི་ཐུགས་དམ་བསྐང༔ བསྐང་བས་དངོས་གྲུབ་བདག་ལ་སྩོལ༔
མགོན་པོ་སྟོན་པ་བཅོམ་ལྡན་འདས༔ དགའ་རབ་རྡོ་རྗེའི་ཐུགས་དམ་བསྐང༔ དཔལ་
ལྡན་ཡེ་ཤེས་དཀྱིལ་འཁོར་ཅན༔ འཇམ་དཔལ་བཤེས་གཉེན་ཐུགས་དམ་བསྐང༔ སྐུ་
གསུམ་ཡེ་ཤེས་ལྔ་དང་ལྡན༔ ཤྲཱི་སེང་ཧའི་ཐུགས་དམ་བསྐང༔ ཡེ་ཤེས་རྩལ་རྫོགས་དེ་
བཞིན་གཤེགས༔ ཡེ་ཤེས་མདོ་ཡི་ཐུགས་དམ་བསྐང༔ འོད་ཀྱི་ལུས་ཅན་རྫོགས་སངས་
རྒྱས༔ བི་མ་མི་ཏྲའི་ཐུགས་དམ་བསྐང༔ ཁམས་གསུམ་ཟིལ་གནོན་ཧེ་རུ་ཀ༔ རྡོ་རྗེ་ཐོད་
ཕྲེང་ཐུགས་དམ་བསྐང༔ ཧཱུཾ༔ བསྐང་ངོ་བསྐལ་པའི་ཐུགས་དམ་བསྐང༔ སྙན་བརྒྱུད་བླ་
མའི་ཐུགས་དམ་བསྐང༔ རིག་འཛིན་གདུང་འཚོབ་ཐུགས་དམ་བསྐང༔ བསྐང་བས་
དངོས་གྲུབ་བདག་ལ་སྩོལ༔ མཁའ་འགྲོ་འབར་བའི་སྤྲིན་འཕྲོ་བ༔ ཡེ་ཤེས་མཚོ་རྒྱལ་
ཐུགས་དམ་བསྐང༔ དངོས་གྲུབ་མཆོག་བརྙེས་འོད་སྐུ་འགྲུབ༔ ཏིང་འཛིན་བཟང་པོའི་
ཐུགས་དམ་བསྐང༔ བར་དོར་གྲོལ་བའི་གདེངས་ཐོབ་པ༔ ལྡང་མ་ལྷུན་རྒྱལ་ཐུགས་དམ་
བསྐང༔ ཟག་པ་རང་ཟད་འོད་ཀྱི་སྐུ༔ སེང་གེ་དབང་ཕྱུག་ཐུགས་དམ་བསྐང༔ ཆོས་ཟད་
གདོད་མའི་གྲུབ་མཐའ་སྙོགས༔ རྒྱལ་བ་ཞང་སྟོན་ཐུགས་དམ་བསྐང༔ ལག་ན་རྡོ་རྗེ་
སྒྱུ་འཕྲུལ་འཆང༔ མཁས་པ་ཉི་འབུམ་ཐུགས་དམ་བསྐང༔ ལྷུན་གྲུབ་སྣང་བཞི་མཇ
སོན་པ༔ གུ་རུ་ཇོ་འབེར་ཐུགས་དམ་བསྐང༔ ཆོས་བརྒྱད་འཁྲུལ་བ་དབྱིངས་སུ་ཞིག༔
སེང་གེ་རྒྱབ་པའི་ཐུགས་དམ་བསྐང༔ བརྟུལ་ཞུགས་གྲུབ་པའི་འགྲོ་བ་འདུལ༔ མེ་ལོང་
རྡོ་རྗེའི་ཐུགས་དམ་བསྐང༔ སྐུ་གསུམ་ལམ་གྱི་སྣང་བར་རྫོགས༔ ཀུ་མ་རཱ་ཛའི་ཐུགས་
དམ་བསྐང༔ ཟབ་མོའི་གཏེར་གྱི་སྒོ་འབྱེད་པ༔ ལས་འབྲེལ་རྩལ་གྱི་ཐུགས་དམ་བསྐང༔
277

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
སྣང་སྲིད་སྐུ་དང་ཞིང་ཁམས་རྫོགས༔ ཀློང་ཆེན་རབ་འབྱམས་ཐུགས་དམ་བསྐང༔ རྒྱལ་
ཀུན་སྤྱི་གཟུགས་མཁྱེན་བརྩེའི་གཏེར༔ འཇིགས་མེད་གླིང་པའི་ཐུགས་དམ་བསྐང༔
ནང་གསལ་དབྱིངས་སུ་རྩལ་རྫོགས་པ༔ རྒྱལ་བའི་མྱུ་གུའི་ཐུགས་དམ་བསྐང༔ ཆོས་
ཀྱི་དབང་ཕྱུག་ཆོས་ཀྱི་རྒྱལ༔ ཆོས་ཀྱི་དབང་པོའི་ཐུགས་དམ་བསྐང༔ ལྟ་སྒོམ་སྤྱོད་པ་
མཐར་ཕྱིན་པས༔ ས་མཆོག་དཀྱིལ་འཁོར་ཆེན་པོར་གྲུབ༔ བསྟན་པའི་ཉི་མའི་ཐུགས་
དམ་བསྐང༔ རིག་འཛིན་གདུང་འཚོབ་འགྲོ་བའི་མགོན༔ ངག་གི་དབང་པོ་ཆོས་ཀྱི་རྗེ༔
རྩ་བའི་བླ་མའི་ཐུགས་དམ་བསྐང༔ ཧཱུཾ༔ དབྱིངས་སྤྲུལ་སྨུག་ནག་རལ་གཅིག་མ༔ རྫུ་
འཕྲུལ་ནམ་མཁའི་མཐའ་དང་མཉམ༔ སྲིད་པ་མ་མོའི་འཁོར་དང་བཅས༔ ཨེ་ཀ་ཛ་ཊིའི་
ཐུགས་དམ་བསྐང༔ དུག་ལྔ་འཁྲུགས་པའི་ད་ལ་ནས༔ ཡཀྴ་ཛཱ་ལ་མ་རུངས་པ༔ གཟའ་
བརྒྱད་གདོང་བཞི་རྒྱུ་སྐར་བཅས༔ ཁྱབ་འཇུག་ཆེན་པོའི་ཐུགས་དམ་བསྐང༔ གསོད་
བྱེད་ལྷ་མོ་ཤན་པའི་གཙོ༔ སྲོག་གཅོད་སྡེ་བཞིའི་དམག་དཔུང་དང༔ སྲིད་པའི་བདག་མོ་
མ་མོར་བཅས༔ སྲོག་སྒྲུབ་ནག་མོའི་ཐུགས་དམ་བསྐང༔ གླིང་བཞིའི་སྲིད་པའི་དཀྱིལ་
འཁོར་ནས༔ ཕུང་བྱེད་དམར་ནག་མཐུ་རྩལ་ཅན༔ གདོང་མོ་བཞི་དང་བཅས་པ་ཡི༔
ཤན་པ་དམར་ནག་ཐུགས་དམ་བསྐང༔ ཡང་གཅིག་ཐུགས་དམ་བསྐང་བ་ནི༔ གཙང་
བཙན་འབར་བ་མཆེད་འཁོར་བཅས༔ ཞིང་སྐྱོང་ལྷ་མོ་ལྕམ་དྲལ་དང༔ ཚེ་རིང་མཆེད་ལྔ་
བརྟན་མར་བཅས༔ སྨན་བཙུན་རྡོ་རྗེ་གཡུ་སྒྲོན་སོགས༔ བརྒྱུད་གསུམ་བླ་མའི་སྤྱན་སྔ་
རུ༔ གསང་ཆེན་རྫོགས་པ་ཆེན་པོ་ཡི༔ བསྟན་པ་སྐྱོང་བར་ཁས་བླངས་པའི༔ དམ་ཅན་
རྒྱ་མཚོའི་ཐུགས་དམ་བསྐང༔ རྣལ་འབྱོར་བདག་གི་མི་ཤེས་པས༔ སྡོམ་གསུམ་དམ་ཚིག་
ཉམས་པ་བཤགས༔ མ་འོངས་སྒྲིབ་པར་མི་འགྱུར་བའི༔ ཚངས་པ་མཆོག་གི་དངོས་གྲུབ་
སྩོལ༔ ཞེས་ཡིག་བརྒྱ་བརྗོད། ཅེས་པ་འདི་ནི་ཀུན་མཁྱེན་ཆེན་པོའི་བྱིན་རླབས་ཀྱི་སྣང་བ་སྙིང་ལ་འབར་བའི་ཐེག་པ་མཆོག་
གི་རྣལ་འབྱོར་པ་འོད་གསལ་རིན་ཆེན་སྙིང་པོ་ལས་འབྲེལ་རྩལ་གྱིས་བྲིས་པ་རེ་ཞིག་དགེའོ། །
278